
ΑΠΟΦΑΣΕΙ Σ 

Αριθ. 951.3/6/99 (1) 

Έγκριση Ισολογισμού/Απολογισμού Μετοχικού Ταμείου 
Ναυτικού έτους 1998. 

Ο ΑΡΧΗΓΟΣ ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ 
Έχοντας υπόψη: 

α. Το άρθρο 135 του Νόμου 5481/32 «Περί Ισολογισμού 
του ΜΤΝ». 

β. Το Ν.Δ. 496/74 (άρθρο 30,31) «Λογιστικό ΕιδικώνΤα- 
μείων και ΝΠΔΔ». 

γ. Το έγγραφο ΜΤΝ Φ.951.1/4116/99 από 22.6.99 με το 
οποίο υποβλήθηκε ο Ισολογισμός-Απολογισμός Οικονο¬ 
μικού έτους 1998. 

δ. Την απόφαση ΥΕΘΑ/ΓΕΕΘΑ/ΔΑΔ/Φ.010/102134/- 


Σ175/13.10.92 «Περί Μεταβιβάσεως Αρμοδιοτήτων 
ΥΦ.ΕΘ.Α στον Α/ΓΕΝ». 

ε. Το έγγραφο ΓΕΝ/Ε4-ΙΙΦ 951.3/4/99 από 18.8.99. 

στ. Την από 3.11.99 έκθεση της Εξελεγκτικής Επιτρο¬ 
πής, αποφασίζουμε: 

1. Εγκρίνουμε: 

α. Τον Ισολογισμό του ΜΤΝ οικονομικού έτους 1998 
ύψους 9.889.509.655 δραχμές. 

β. Τον Απολογισμό του ΜΤΝ οικονομικού έτους 1998, ο 
οποίος παρουσίασε τα εξής αποτελέσματα: 

(1) Εισπράξεις 1998 δραχμές: 17.963.658.414 

(2) Πληρωμές 1998 δραχμές: 16.851.188.405 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Νοεμβρίου 1999 
Ο Αρχηγός 

Αντιναύαρχος Π.Ν. Γ. ΙΩΑΝΝΙΔΗΣ 
-♦- 

Αριθ. 9356 (2! 

Τροποποίηση συστατικής πράξης Νομικού Προσώπου 
στο Δήμο Κολινδρού Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. α) Του άρθρ. 203 του Π.Δ/τος 410/95Δημοτ. & Κοινοτ 
Κώδικας, β) του άρθρου 27 του Ν. 2081/92 και γ) του Ν 
2503/1997. 

2. Την αριθ. ΕΣ 2209/22.2.1995 απόφασή μας περί «σύ¬ 
στασης ίδιου Νομικού Προσώπου στο Δήμο Κολινδρού με 
την επωνυμία «Κέντρο Ανοικτής Προστασίας Ηλικιωμέ 
νων (ΚΑΠΗ) Κολινδρού». 

3. Την αριθ. 242/1999 απόφαση του Δημοτικού Συμβου¬ 
λίου Κολινδρού. 

4. Την αριθ. 1308/13.1.1998 απόφαση του Γενικού 
Γραμματέα Περιφ. Κεντρ. Μακεδονίας «Περί μεταβίβα¬ 
σης δικαιώματος υπογραφής «Με εντολή Γενικού Γραμ- 
ματέα”», αποφασίζουμε: 

Τροποποιούμε την αριθ. ΕΣ 2209/22.2.1999, απόφασή 
μας «περί Σύστασης ίδιου Νομικού Προσώπου, στο Δήμο 
Κολινδρού με την επωνυμία - Κέντρο Ανοικτής Προστα¬ 
σίας Ηλικιωμένων - ΚΑΠΗ - Κολινδρού», ως εξής: 

1. Στο τέλος της παραγράφου 2 προστίθεται εδάφιο Β 

«β» Η συνεργασία με άλλα ΚΑΠΗ και η συμμετοχή του 
σε εθνικά ή κοινοτικά προγράμματα, σχετικά με τους ηλι¬ 
κιωμένους. 

2. Η παράγραφος 4 ανπκαθίσταται ως εξής: 

«4» Το νομικό πρόσωπο διοικείται από επταμελές διοι¬ 
κητικό συμβούλιο, που αποτελείται από: 

α. Το Δήμαρχο ή άλλο μέλος, αιρετό ή μη, που ορίζεται 
από αυτόν ως Πρόεδρο, 
β. Ένα (1) Δημοτικό Σύμβουλο 
γ. Ένα (1) μέλος του ΚΑΠΗ 

δ. Μία (1) Κοινωνική Λειτουργό, υπάλληλο του Υπουρ¬ 
γείου Υγείας-Πρόνοιας, που προτείνεται από την αρμόδια 
Υπηρεσία του Υπουργείου αυτού. 

ε. Ένα (1) δημότη ανάμεσα σε πρόσωπα που ασχολού¬ 
νται με ανθρωπιστικά επαγγέλματα, που προτείνεται από 
το Δήμαρχο. 

στ. Ένα (1) Δημότη συνταξιούχο που προτείνεται από το 
Δήμαρχο. 

ζ. Ένα (1) εκπρόσωπο των εργαζομένων στο ΚΑΠΗ που 
εκλέγεται από αυτούς. 

Το Διοικητικό Συμβούλιο εκλέγει από τα μέλη του, τον 
Αντιπρόεδρο και τον Γραμματέα. 

Κατά τα λοιπά ισχύει ως έχει η αριθ. ΕΣ 2209/22.2.95 
απόφασή μας. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Κολινδρού, οικον. Έτους 1999, ούτε σε βάρος του προϋ¬ 
πολογισμού του Νομικού Προσώπου του ΚΑΠΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 18 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 
-«- 

Αριθ. 14066 (3) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1 Τις διατάξεις: α) του ν. 4442/1929 «περί Στρατιωτικών 
και Ναυτικών Εισφορών και Ναυλώσεων», β) του Π.Δ. 
115/84 και γ) του αρ. 9παρ. ΙτουΝ. 1649/1986, δ)τουΝ. 
2503/97. 

2. Την πάγια διαταγή αρ. 8-11/80 ΓΕΣ. 

3. Το Φ.Θ.851.1/47814/1.10.99 έγγραφο της ΣΔΑ/ΔΟΙ. 

4. Το 1008/27.10.99 έγγραφο του Πρωτοδικείου Σπάρ¬ 
της, αποφασίζουμε: 

Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων για το χρονικό διά¬ 
στημα από 1.1.2000 μέχρι 31.1 2 . 2000 . 

Τακτικά Μέλη: 

α) Πρωτόδικη Σπάρτης Ανέστη Δημήτριο 
β) Πρωτόδικη Σπάρτης Τσάμη Μαρία-Γεωργία 
Υ) Ανχη (ΕΜ) Χαϊδεμένο Κων/νο του ΚΕΕΜ 
δ) Λγό (ΕΜ) Κυπριωτάκη Εμμανουήλ του ΚΕΕΜ 
ε) Προϊστάμενο ΔΟΥ Σπάρτης 


Αναπληρωματικά Μέλη 
α) Πρωτόδικη Σπάρτης Νίκα Ευστάθιο 
β) Τχη (ΕΜ) Τριανταφυλλάκο Αντώνιο του ΚΕΕΜ 
γ) Λγό (ΕΜ) Κυπρωτάκη Εμμανουήλ του ΚΕΕΜ 
δ) Νόμιμο αναπληρωτή Προϊσταμένου ΔΟΥ Σπάρτης 
Γραμματέα της ανωτέρω επιτροπής ορίζουμε την Ανα- 
γνωστοπούλου Ευαγγελία, υπάλληλο της Δ/νσης Τοπ. 
Αυτ/σης-Δ/σης, αναπληρούμενη από την Μαστοράκου 
Θεοδώρα, υπάλληλο της ίδιας υπηρεσίας. 

Η παρούσα να δημοσιευθεί στημ Εφημερίδατης Κυβερ¬ 
νήσεως. 

Σπάρτη, 15 Νοεμβρίου 1999 

Ο Γενικός Γραμματεάς Περιφέρειας 
ΑΝΤ. ΜΑΤΣΙΓΚΟΣ 

-Φ- 

Αριθ. 9193 ( 4 ) 

Επικύρωση της τροποποίησης του Οργανισμού Εσωτε¬ 
ρικής Υπηρεσίας του Δήμου Άμφισσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 18 παρ. 2, 3, και 4 του Ν. 
2539/97. 

2. Τις διατάξεις των άρθρων 7 και 18 παρ. 12 του Ν. 
2503/197. 

3. Τις 5921/9.9.97, 6377/16.9.97, 6649/25.9.97, 

2267/24.3.99 και 5910/23.7.99 αποφάσεις του Γενικού 
Γραμματέα Περιφέρειας Στερεός Ελλάδας περί «μεταβί¬ 
βασης δικαιώματος υπογραφής με εντολή.». 

4. Την 231/99 απόφαση του Δημοτικού Συμβουλίου Άμ¬ 
φισσας που αφορά την τροποποίηση του Οργανισμού 
Εσωτερικής Υπηρεσίας του Δήμου Άμφισσας. 

5. Την 13/5.11.99 σύμφωνη γνωμοδότηση του Υπηρε¬ 
σιακού Πειθαρχικού Συμβουλίου υπαλλήλων Ο.Τ.Α. Ν. 
Φωκίδας του άρθρου 5 του Ν. 1188/81 όπως τροποποιή¬ 
θηκε με το άρθρο 8 παρ. 4 του Ν. 2307/95. 

6. Όλα τα στοιχεία του φακέλου, αποφασίζουμε: 
Επικυρώνουμετην 231/99 απόφαση του Δημοτικού Συμ¬ 
βουλίου Άμφισσας για την τροποποίηση του Οργανισμού 
Εσωτερικής Υπηρεσίας του Δήμου Άμφισσας, που δια¬ 
μορφώνεται ως: 

Ο.Ε.Υ. 

ΚΕΦΑΛΑΙΟ Δ' 

Άρθρο 14 

Κατηγορία Πανεπιστημιακής Εκπαίδευσης (Π.Ε.) 
Κλάδος Θέσεις 


ΠΕ14 Δασολόγων μία (1) 

Η δαπάνη που θα απαιτηθεί για τη θέση αυτή θα βαρύ¬ 
νει το Δήμο, όταν και εφόσον γίνει η πρόσληψη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άμφισσα, 19 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ.ΓΚΟΛΦΗΣ 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


27327 


Αριθ. 14166 ( 5 ) 

Σύσταση ιδίου Νομικού Προσώπου με την επωνυμία «Κέ¬ 
ντρο Ανοικτής Προστασίας Ηλικιωμένων (Κ.Α.Π.Η.) 
στο Δ.Δ. Μεγαλοχωρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/97 « Διοίκηση, Οργάνωση 
στελέχωση της Περιφέρειας , ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης», 

3. Τις διατάξεις του άρθρου 203 «Δημοτικού & Κοινοτι¬ 
κού Κώδικα» (Π.Δ. 410/95)». 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «Μεταβίβαση αρμοδιοτή¬ 
των στους Δ/ντές Τοπ. Αυτ/σης & Δ/σης». 

5. Την αριθμ. 125/99 απόφαση Δημοτικού Συμβουλίου 
Εσπαιώτιδας «Ίδρυση Νομικού Προσώπου Κ.Α.Π.Η. στο 
Δ.Δ. Μεγαλοχωρίου». 

6. Τις διατάξεις του άρθρου 27 Ν. 2081/92 «έλεγχος των 
δαπανών που προκαλούν οι κανονιστικές διοικητικές πρά¬ 
ξεις» Και την αριθμ. 570/7.10.92 εγκύκλιο της Γραμματεί¬ 
ας του Υπουργικού Συμβουλίου, αποφασίζουμε: 

1. Συνιστάται στο Δήμο Εσπαιώτιδας Νομού Τρικάλων 
και στο Δ.Δ. Μεγαλοχωρίου Ίδιο Νομικό Πρόσωπο με την 
επωνυμία «Κέντρο Ανοικτής Προστασίας Ηλικιωμένων 
(Κ.Α.Π.Η.) Δημοτικού Διαμερίσματος Μεγαλοχωρίου Δή¬ 
μου Εσπαιώτιδας». 

2. Σκοποί του Νομικού Προσώπου είναι: 

α. Η ανπμετώπιση Κοινωνικών και Βιολογικών προβλη¬ 
μάτων των ηλικιωμένων, ώστε να παραμείνουν αυτοί αυ¬ 
τόνομα, ισότιμα και ενεργά μέλη του συνόλου. 

β. Η ενημέρωση των φορέων σχεπκά με τα προβλήμα¬ 
τα και πς ανάγκες των ηλικιωμένων, 
γ. Η έρευνα θεμάτων σχεπκών με τους ηλικιωμένους. 

6. Παροχή ιατροκοινωνικής προστασίας στους ηλικιω¬ 
μένους και η παροχή δυνατοτήτων ψυχαγωγίας μέσα από 
οργανωμένες εκδηλώσεις. < 

5. Πόροι του Κ.Α.Π.Η. I 

- η ετήσια Επιχορήγηση του Δήμου προς τα Νομικά 

Πρόσωπα τ 

- η επιχορήγηση και κάθε άλλη παροχή του Κράτους ή ν 
άλλου κρατικού ή μη φορέα είτε προς το ίδιο Νομικό Πρό¬ 
σωπο είτε προς το Δήμο Εσπαιώπδας για τα Νομικά Πρό¬ 
σωπα 

- κάθε είδους εισφορές, δωρεές, συνδρομές, κληρονο¬ 
μιές, κληροδοσίες 

λιϊ ^ σ °^ α ΟΠ ^ συ ^ ολικ ή ΧΡΠματική συμμετοχή των με- 

χει το'κ ΑΠΗ** ^ 0ντίτΐμ0 υπ ΠΡ εσιών τις οποίες παρέ- 

- Πρόσοδοι από την περιουσία του ω 

- κάθε άλλη νόμιμη πρόσοδος ε] 

4. Το Νομικό Πρόσωπο (ΚΑΠΗ) έχει τη δική του σφρα- Ρ, 
γίδα με την επωνυμία κυκλικά ΕΛΛΗΝΙΚΗ ΔΗΜΟΚΡΑΤΙΑ ΛΙ 
και στον εσωτερικό κύκλο «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΔΗΜΟΤΙΚΟΥ ΔΙΑ- π< 
ΜΕΡΙΣΜΑΤΟΣ ΜΕΓΑΛΟΧΩΡΙΟΥ ΔΗΜΟΥ ΕΣΤΙΑΙΩΤΙΔΑΣ». νο 

5. Το Νομικό Πρόσωπο εκπροσωπείται ενώπιον κάθε Δι- μι 

καστικής ή άλλης αρχής από τον Πρόεδρο και αν αυτός 1.1 
κωλύεται ή απουσιάζει από τον Ανππρόεδρο. οιι 


6. Το ΚΑΠΗ θα στεγασθεί σε οίκημα (ύστερα από δια¬ 
γωνισμό) του Δ.Δ. Μεγαλοχωρίου. 

7. Από πς διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δε μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 23 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 


ν - , (6) 

Σύσταση ευαγους εκκλησιαστικού ιδρύματος υπό την 
επωνυμίαν «Γενικόν Φιλόπτωχον Ταμείο», της Ιερός 
Μητροπόλεως Νεαπόλεως και Σταυρουπόλεως. 

1 Η ΔΙΑΡΚΗΣ ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Έχουσα υπόψη: 

1. Τάς διατάξεις της παραγράφου 2 του άρθρου 29 του 

Ν · 5 ®?{?7 7 “ Περί Καταστατικο ύ Χάρτου της Εκκλησίας 
της Ελλάδος». ^ 

2. Τας υποχρεώσεις αυτής τάς απορρέουσας εκ των Ιε¬ 
ρών Κανόνων και των Νόμων του Κράτους προς το Χρι- 
στεπωνυμοντης Εκκλησίας πλήρωμα. 

3. Τας υφισταμένας Κοινωνικός και Πνευμαπκάς ανά - 
γκας της Ιεράς Μητροπόλεως Νεαπόλεως και Σταυρου 
πόλεως. 

4 Την υπ’ αριθμ. 978 /14.10.1999 Πρότασιν του Σέβα 
ομιότατου Μητροπολίτου Νεαπόλεως και Σταυρουπόλε¬ 
ως Διονυσίου. 

5. Την από 20.10.1999 Γνωμάτευσιντου Νομικού Γρα¬ 
φείου της Εκκλησίας της Ελλάδος. 

6. Την από 5.11.1999 Απόφασιν Αυτής, αποφασίζει: 
Τηνσύστασιν Ευαγούς Ιδρύματος, υπό την επωνυμίαν ■ 

«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΝΕΑΠΟΛΕΩΣ ΚΑΙ ΣΤΑΥΡΟΥΠΟΛΕΩΣ». 

Η συγκρότησις, οργάνωσις και λειτουργία του Ιδρύμα¬ 
τος τούτου διέπεται εκ των διατάξεων του κατωτέρω Κα¬ 
νονισμού. 

ΚΑΝΟΝΙΣΜΟΣ ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΠΟΛΕΩΣ 
ΚΑΙ ΣΤΑΥΡΟΥΠΟΛΕΩΣ 

ΚΕΦΑΛΑΙΩΝ Α’ 

Ιδρυσις -Έδρα - Σκοπός 
Άρθρον1 

Εν τη Ιερά Μητροπόλει Νεαπόλεως και Σταυρουπόλε¬ 
ως συνιστάται Ευαγές Εκκλησιαστικόν Ίδρυμα υπό την 
επωνυμίαν: «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΝΕΑΠΟΛΕΩΣ ΚΑΙ ΣΤΑΥΡΟΥΠΟ- 
ΛΕΩΣ». 

Έδρα του Ιδρύματος ορίζεται η έδρα της Ιεράς Μητρο¬ 
πόλεως Νεαπόλεως και Σταυρουπόλεως και συγκεκριμέ¬ 
νος η Νεάπολις Θεσσαλονίκης. Παραρτήματα του Ιδρύ- 
ματος ιδρύονται και λειτουργούν παρ’ εκάστη Ενορία της 
I. Μητροπόλεως, εδρεύοντα και συστεγαζόμενα εις τους 
οικείους Ενοριακούς Ιερούς Ναούς 

Άρθρον 2 

Σκοποί του Ιδρύματος: 

1. Η περίθαλψις των απόρων και ενδεών ενοριτών, των 
ορφανών, των αποδεδειγμένων απόρων οικογενειών. 

2. Η καταβολή εξόδων δι’ αποφυλάκισιν ατόμων ευρι¬ 
σκομένων εις φυλακάς ως και η προστασία των οικογε¬ 
νειών αυτών. 

3. Η αγορά φαρμάκων, καυσίμων και τροφίμων δια τους 
απόρους και ενδεείς, τα ορφανά και τας απόρους οικογέ¬ 
νειας. 

4. Η ηθική και υλική συμπαράστασις εις τους Ορθοδό¬ 
ξους λαούς των Ανατολικών χωρών, εις Έλληνας πρό¬ 
σφυγας του Πόντου και εις Βορειοηπειρώτας. 

5. Η οικονομική ενίσχυσις των Ιερών Μονών και των Κα¬ 
τασκηνώσεων της Ιεράς Μητροπόλεως. 

6. Η βράβευσις, δι’ οικονομικής ενισχύσεως, των αρι¬ 
στούχων μαθητών του Εκκλησ. Λυκείου Νεαπόλεως, ως 
και των άλλων σχολείων της Μητροπολ. Περιφερείας. 

ΚΕΦΑΛΑΙΟΝ Β' 

Ενοριακή οργάνωσις 

Συγκρότησις και διοίκησις Φιλόπτωχου Ταμείου 

Άρθρον 3 

Προς ευχερεστέραν εκπλήρωσιντου σκοπού του Ιδρύ¬ 
ματος συνιστάται παρ’ εκάστη Ενορία ειδικόν Ταμείον 
ονομαζόμενον « ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ». 

Άρθρον 4 

α) Έκαστον Ενοριακόν Φιλόπτωχον Ταμείον, στερείται 
ιδίας νομικής προσωπικότητος,διοικείται δε υπό επταμε- 
λούς Διοικούσης Επιτροπής, διοριζόμενης επί τριετεί θη¬ 
τεία και αποτελούμενης εξ ενός εφημερίου, ως Προέ¬ 
δρου, ενός Εκκλησιαστικού Συμβούλου και τεσσάρων κυ¬ 
ριών ή δεσποινίδων της Ενορίας, μετά ισαρίθμων 
αναπληρωματικών αυτών. 

β) Ο Εφημέριος διορίζεται υπό του Μητροπολίτου, ο Εκ¬ 
κλησ. Σύμβουλος υποδεικνύεται υπό του Εκκλ. Συμβουλί¬ 
ου και διορίζεται υπό του Μητροπολίτου, αι δε κυρίαι και 
δεσποινίδες διορίζονται, ωσαύτως, υπό του Μητροπολί¬ 
του, τη προτάσει του Προέδρου του Ε.Φ.Τ. 

γ) Ο Πρόεδρος και τα μέλη του Ενοριακού Φιλόπτωχου 
Ταμείου, δύνανται να αντικατασταθούν και προ της λήξε- 
ως της τριετίας, είτε παραιτούμενοι οικειοθελώς, είτε με¬ 
τά από απόφασιν του Μητροπολίτου, εφ’ όσον συντρέ¬ 
χουν ειδικοί λόγοι. 

δ) Τα αυτά μέλη του Ενορ.Φιλοπ. Ταμείου είναι επανε- 
κλέξιμα μόνον δια δύο τριετίας. 

ε) Μέλος απέχον αδικαιολογήτους εκ των εργασιών της 
Διοικούσης Επιτροπής πέραν του διμήνου, θεωρείται αυ¬ 
τοδικαίως παραιτηθέν. 

Άρθρον 5 

Τα μέλη του Ε.Φ.Τ. προς ευχερεστέραν εκτέλεσιν του 
έργου αυτών δύνανται να καταρτίζουν ειδικάς υποεπι- 
τροπάς υπό ιδίαν ευθύνην. 

Άρθρον 6 

Η Διοικούσα Επιτροπή κατά την πρώτην συνεδρίαν αυ¬ 
τής συγκροτείται εις Σώμα, εκλέγουσα εκ των μελών αυ¬ 
τής ένα Γραμματέα και ένα Ταμίαν. 

Ο Γραμματεύς τηρεί τα Πρακτικά των συνεδριάσεων 
της Διοικούσης Επιτροπής, το Βιβλίον Απόρων Ενοριτών 


και διεξάγει την σχετικήν αλληλογραφίαν, υπό την επο- 
πτείαν και την ευθύνην του Προέδρου του Ε.Φ.Τ. 

Ο Ταμίας διαχειρίζεται την περιουσίαν του Ε.Φ.Τ. και εί¬ 
ναι υπόλογος έναντι των μελών του Ε.Φ.Τ. και του Δ.Σ. του 
Γ,Φ.Τ. της I. Μητροπόλεως και τηρεί τα σχετικά Βιβλία της 
διαχειρίσεως. 

Καθήκοντα Αντιπροέδρου του Ε.Φ.Τ. ασκεί ο Εκκλησια¬ 
στικός Σύμβουλος, ο οποίος αναπληροί τον Πρόεδρον 
απάντα ή κωλυόμενον. 

Άρθρον 7 

Η Διοικούσα Επιτροπή του Ε.Φ.Τ. συνέρχεται τακπκώς 
άπαξ του μηνός και επιλαμβάνεται των ενδιαφερουσών 
αυτήν υποθέσεων και ελέγχει τους υπό του Ταμίου τιθε- 
μένους υπ’ όψιν αυτής πίνακας των εισπραχθέντων και 
δαπανηθέντων ποσών. 

Η Δ.Σ. εκτάκτως συγκαλείται τη προσκλήσει του Προέ¬ 
δρου ή τη αιτήσει τεσσάρων μελών αυτής, ευρίσκεται δε 
εν απαρτία παρόντων τουλάχιστον τεσσάρων μελών και 
αποφασίζει δια σχετικής πλειοψηφίας των παρόντων. Εν 
ισοψηφία νικά η ψήφος του Προέδρου. Εάν μετά γενομέ- 
νην πρόσκλησιν, δεν ευρέθη η Δ.Σ εν απαρτία, συνέρχε¬ 
ται μετά δύο ημέρες, επί του ιδίου θέματος της ματαιω- 
θείσης συνεδρίας, και αποφασίζει εγκαίρως παρόντων 
απαραιτήτως του Προέδρου και δύο τουλάχιστον μελών. 
Αι προσκλήσεις δια τας τακτικός ή εκτάκτους συνεδρίας 
γίνονται γραπτώς. 

Άρθρον 8 

Δύναται παρ’ εκάστη Ενορία, εφ’ όσον συντρέχουν ειδι¬ 
κοί λόγοι (γέροντες, ασθενείς, εγκαταλελειμένοι,άνερ¬ 
γοι,ορφανά,άποροι),να λειτουργήση «Ενοριακόν Συσσί- 
τιον», κατόπιν προτάσεως της Δ. Επιτροπής του Ε.Φ.Τ. και 
εγκρίσεως υπάτου Γ.Φ.Τ.της I. Μητροπόλεως. 

Σκοπός αυτού είναι η καθημερινή προσφορά φαγητού 
εις άτομα χρήζοντα τοιαύτης βοήθειας. 

Το «Ενοριακόν Συσσσίτιον» θα λειτουργή με την εθελο¬ 
ντικήν προσφορά κυριών και δεσποινίδων της Ενορίας, 
πόροι δε λειτουργίας αυτού είναι αι προαιρετικοί εισφο- 
ραί των φιλάνθρωπων πιστών. 

Το ως άνω « Ενοριακόν Συσσσίτιον» δεν έχει ιδίαν οικο¬ 
νομικήν διαχείρισιν αλλά εντάσσεται εις την διαχείρισιν 
του Ε.Φ.Τ. καθ’ ότι τυγχάνει δραστηριότης των μελών αυ¬ 
τού. 

Άρθρον 9 

Πόροι του Ενοριακού Φιλόπτωχου Ταμείου είναι: 

1) Αι εν τω I. Ναώ εισπράξεις εκ του ειδικού «υπέρ των 
πτωχών» κυτίου, τοποθετουμένου εις σταθερόν θέσιν. 

2) Το προϊόν εκ περιφοράς δίσκων: 

α)Το Ψυχοσάββατοντης ΑΠΟΚΡΕΩ. β) Το Ψυχοσάββα- 
τοντης ΠΕΝΤΗΚΟΣΤΗΣ. 

3) Αι προαιρετικοί εισφοραί των πιστών. 

4) Δωρεαί, επιχορηγήσεις ή κληροδοτήματα οιωνδήπο- 
τε φιλανθρώπων και τυχόν δωρεαί ή επιχορηγήσεις του 
Δημοσίου Νομικών Προσώπων Δημοσίου ή Ιδιωτικού Δι¬ 
καίου ή Δήμων και Κοινοτήτων ή ετέρου Συλλόγου ή Ορ¬ 
γανισμού. 

5) Το χρηματικόν προϊόν εκ του ετησίου Εράνου «ΗΜΕ¬ 
ΡΑ ΑΓΑΠΗΣ», κατά μήνα Δεκέμβριον, μετά την αφαίρεσίν 
του,υπέρ του Γ.Φ.Τ., ποσοστού 45% επί των εισπράξεων. 

6) Παν έτερον έσοδον προερχόμενον εκ νομίμου πηγής. 

7) Αι εισπράξεις αι προερχόμενοι εκ των δεξιώσεων των 
Μνημοσυνών μόνον, δι’ όσα Ε.Φ.Τ. συντηρούν « Ενοριακά 
Συσσίτια», άλλως αύται περιέρχονται εις την ΕΡΑΝΙΚΗΝ 
ΕΠΙΤΡΟΠΗΝ. 

Άρθρον10 

Αι υπέρ του Ε.Φ.Τ. εισπράξεις εκ του ειδικού κυτίου ή εκ 
περιφοράς δίσκου δέον απαραιτήτως να καταμετριόνται 
παρουσία του Προέδρου και δύο τουλάχιστον μελών του 
Ε.Φ.Τ., να συντάσσεται δε Πρακτικόν Καταμετρήσεως βε- 
βαιουμένου του ευρεθέντος ποσού δια της υπογραφής 
του Προέδρου και των παρευρισκομένων εις την καταμέ- 
τρησιν μελών και να παραδίδεται εις τον Ταμίαν δια την 
καταχώρησιν εις το Βιβλίον Ταμείου. Δια τας εισπράξεις 
εξ εισφορών, δωρεών κ.λπ. δέον όπως εκδίδεται σχετικόν 
Γραμμάτιον Εισπράξεως, το οποίον υπογράφεται υπό 
του Προέδρου, του Ταμίου και του καταθέτου. 

Άρθρον11 

Οι πόροι του Ε.Φ.Τ. διατίθενται: 

1) Δια την οικονομικήν ενίσχυσιν αποδεδειγμένως από¬ 
ρων οικογενειών, ως και ενδεών και απόρων ενοριτών. 

2) Δια την αποφυλάκισιν φυλακισμένων ενοριτών. 

3) Διατην αγοράν φαρμάκων και ιατρικής περιθάλψεως 
ασθενών απόρων και ενδεών ενοριτών ως και δι’ αγοράν 
καυσίμων,κατά την περίοδον του χειμώνος, δι’ απόρους 
ενορίτας. 

4) Δια την χορήγησιν γαμήλιου βοηθήματος εις από¬ 
ρους κορασίδας της Ενορίας. 

5) Δια την αγοράν και διανομήν βιβλίων και σχολικών ει¬ 
δών (τετραδίων, στύλων, κ.λπ.) εις απόρους μαθητάς, 
σπουδαστάς και φοιτητάς της Ενορίας. 

6) Δια την ενίσχυσιν των I. Μονών και των Κατασκηνώ- 
σεωντης I. Μητροπόλεως. 

Άρθρον12 

Η απορία εκάστου ενδεούς και απόρου μετά της ακρι¬ 
βούς διευθύνσεως κατοικίας αυτού δέον όπως εξακρι- 
βούται αυστηρώς προ της εγγραφής αυτού ειςτο επίτού- 
τω Βιβλίον Απόρων Ενοριτών. 

Άρθρον13 

Περί της ανάγκης παροχής βοηθήματος εις χρήμα ή εις 
είδος αποφασίζει η Δ.Ε. δια σχετικής πλειοψηφίας αυτής 
εφαρμοζομένων των περί απαρτίας διατάξεων του άρ¬ 
θρου 7 του παρόντος Κανονισμού. 

Εις εκτέλεσιντης αποφάσεως ταύτης ο Ταμίας ενεργεί 
την πληρωμήν, εκδίδων Ενταλμα Πληρωμής εις το οποί¬ 
ον αναγράφεται το ονοματεπώνυμοντου βοηθούμενου, η 
ακριβής διεύθυνσιςτης κατοικίας αυτού και το ποσόντου 
βοηθήματος, υπογραφόμενου υπό του Προέδρου, του 
Ταμείου και του λαμβάνοντος το βοήθημα. Δια την κατα¬ 
βολήν ποσού άνω των πεντήκοντα χιλιάδων (50.000) δρχ. 
απαιτείται έγκρισις του Δ.Σ. του Γ.Φ.Τ. 

Άρθρον14 

Έκαστον Ε.Φ.Τ. δικαιούται όπως τηρή ως διαθέσιμον 
εις το Ταμείον αυτού ποσόν έως πεντήκοντα χιλιάδων 
(50.000) δραχμών, το πλέον αυτού δέον όπως κατατίθεται 
επ’ ονόματι του Ε.Φ.Τ. εις οιανδήποτε Τράπεζαν. Πάσα 
ανάληψις χρηματικού ποσού ενεργείται δι’ αποφάσεως 
της Δ.Ε. του Ε.Φ.Τ. εγκρινομένης υπό της Ιεράς Μητρο¬ 
πόλεως. 


Άρθρον15 

Έκαστον οικονομικόν έτος δια τα Ενοριακά Φιλόπτωχα 
Ταμεία άρχεται την 1η Ιανουάριου και λήγει την 31η Δε¬ 
κεμβρίου. Περί μήνα Ιανουάριο εκάστου νέου έτους συ- 
ντάσσεται, υπό του Ταμίου, ο Απολογισμός του διαρρεύ- 
σαντος έτους και περί μήνα Νοέμβριο εκάστου έτους συ- 
ντάσσεται, υπό του Ταμίου, ο Προϋπολογισμός του νέου 
έτους. Ταύτα ελέγχονται και εγκρίνονται εις ιδίαν συνε¬ 
δρίαν του Ε.Φ.Τ. και υποβάλλονται εις το Δ.Σ του 
Γ.Φ.Τ.προς έγκρισιν ειςτο Δ.Σ του Γ.Φ.Τ. 

Άρθρον 16 

Τα Ενοριακά Φιλόπτωχα Ταμεία τηρούν τα εξής Βιβλία 
και στοιχεία: 

1) Βιβλίον Ταμείου, 2) Πρακπκόν καταμετρήσεως κυτί¬ 
ου ή δίσκου, 3) Γραμμάτια Εισπράξεων, 4) Εντάλματα 
Πληρωμών, 5) Βιβλίον Πρακπκών Συνεδριάσεων, 6) Πρω- 
τόκολλον εισερχόμενης και εξερχόμενης αλληλογρα¬ 
φίας, 7) Βιβλίον Απόρων ενοριτών, άπαντα ηριθμημένα 
και θεωρημένα καθ’ έκαστον οικονομικόν έτος υπό του 
Προέδρου του Γ.Φ.Τ. 

Τα Ενοριακά Φιλόπτωχα Ταμεία διαθέτουν ιδίαν σφρα¬ 
γίδα φέρουσαν εις το μέσον την εικόνα του Αγίου ή της 
Αγίας το όνομα του οποίου φέρει ο Ιερός Ναός και κύκλο- 
θεν τας λέξεις «ΙΕΡΑ ΜΗΡΟΠΟΛΙΣ ΝΕΑΠΟΛΕΩΣ ΚΑΙ 
ΣΤΑΥΡΟΥΠΟΛΕΩΣ - ΕΝΟΡΙΑΚΟΝ ΦΙΛΟΠΤΩΧΩΝ ΤΑΜΕΙ- 
ΟΝ ΙΕΡΟΥ ΝΑΟΥ». 

ΚΕΦΑΛΑΙΩΝ Γ 

ΓΕΝΙΚΟΝ ΦΙΛΟΠΤΩΧΩΝ ΤΑΜΕΙΟΝ 
Κεντρική οργάνωσις - Διοίκησης και Εκπροσώπησις 

Άρθρον17 

Άπαντα τα Ενοριακά Φιλόπτωχα Ταμεία εποπτεύονται 
και εκπροσωπούνται υπό του Γ.Φ.Τ. εδρεύοντος εν Νεα- 
πόλει Θεσσαλονίκης και εν τη I. Μητροπόλει Νεαπόλεως 
και Σταυρουπόλεως. 

Άρθρον18 

1. Το Γ.Φ.Τ. διοικείται υπό πενταμελούς Διοικητικού 
Συμβουλίου, αποτελουμένου εκ του Σεβασμιώτατου Μη¬ 
τροπολίτου ως Προέδρου, του εκάστοτε Πρωτοσυγκέλ- 
λου ως Αντιπροέδρου, ενός κληρικού και δύο λαϊκών με¬ 
λών εξ αμφοτέρων των φύλων επιλεγομένων υπό του Σε- 
βασμ. Μητροπολίτου. 

2. Τα μέλη του Δ.Σ.μετά των αναπληρωτών αυτών, διο¬ 
ρίζονται δια πράξεως του Σεβ. Μητροπολίτου επί τριετεί 
θητεία. Ο Μητροπολίτης δύναται να διορίση το αυτό μέ¬ 
λος του Δ. Σ. και δια πλείονας της μιας τριετίας. 

3. Προτάσει του Προέδρου του Δ.Σ. του Γ.Φ.Τ. και μετά 
από ητιολογημένην απόφασιν του Συμβουλίου τούτου 
δύναται να αντικατασταθή μέλος αυτού και προ της λήξε- 
ως της θητείας αυτού. 

4. Πάν μέλος απέχον αδικαιολογήτως εκ τριών συνε¬ 
δριάσεων του Δ.Σ. δύναται να αντικαθίσταται υπό του 
Σεβ. Μητροπολίτου. 

Άρθρον19 

Το Δ.Σ. συνέρχεται τη προσκλήσει του Προέδρου ή τη 
εγγράφω αιτήσει τριών τουλάχιστον μελών αυτού προς 
συζήτησην συγκεκριμένων θεμάτων, ρητώς αναγραφομέ- 
νων εν τη προσκλήσει ή τη αιτήσει. 

Δια την ύπαρξιν απαρτίας δέον να παρίστανται τρία του- 

λάχιστον εκ των μελών του Δ.Σ. εν οις απαραιτήτως ο 
Πρόεδρος ή ο νομικός αναπληρωτής αυτού, εγγράφως 
εξουσιοδοτούμενος υπό του Προέδρου. Το Δ.Σ. αποφα¬ 
σίζει δια σχετικής πλειοψηφίας των παρόντων μελών. Εν 
ισοψηφία υπερισχύει η ψήφος του Προέδρου. Τα πρακτι¬ 
κά των συνεδριάσεωντου Δ.Σ. τηρούνται εντω Βιβλίο Πρα¬ 
κτικών και υπογράφονται κατά την επομένην συνεδρίασιν 
υπό των παρισταμένων κατά την ανάγνωσιν μελών. 

Το Δ.Σ. κατά την πρώτην αυτού συνεδρίαν συγκροτείται 
εις Σώμα εκλέγον εκ των κληρικών μελών αυτού τον Τα¬ 
μίαν του Ιδρύματος. Καθήκοντα Γραμματέως ανατίθενται 
εις εν των μελών του Δ.Σ. 

Άρθρον 20 

Το Δ.Σ. αποφασίζει περί πάσης υποθέσεως αφορώσης 
το Γ.Φ.Τ. Ειδικώτερον: 

1. Ασκεί δια του Προέδρου ή των προς τούτο εξουσιο¬ 
δοτημένων μελών αυτού την εποπτείαν επί των Ε.Φ.Τ. 

2. Εγκρίνει και τροποποιεί ή μη τους Προϋπολογισμούς 
των Ε.Φ.Τ. και αποφαίνεται ητιολογημένως επί των Απο¬ 
λογισμών αυτών. 

3. Αναθέτει τον έλεγχον των Ε.Φ.Τ. εις ειδικούς ελε- 
γκτάς. 

4. Μελετά, αποφασίζει και λαμβάνει διάφορα μέτρα 
υπέρ υλικής ενισχύσεως και ευοδώσεως των σκοπών αυ¬ 
τού. 

5. Καταρτίζει τον ετήσιον Απολογισμόν και Προϋπολο¬ 
γισμόν Εσόδων και Εξόδων του Γ.Φ.Τ. 

6. Ορίζει έκτων μελών αυτού Ελεγκτικήν Επιτροπή ντου 
ετησίου Απολογισμού του Γ.Φ.Τ. 

Άρθρον 21 

Περί του Προέδρου Διοικητικού Συμβουλίου 

Ο Πρόεδρος εκπροσωπεί το Γ.Φ.Τ. ως και τα Ενοριακά 
τοιαύτα καθ’ απάσας τας έννομους αυτών σχέσεις και 
έναντι πάσης Αρχής. Καθορίζει τας εργασίας του Διοικη¬ 
τικού Συμβουλίου και υπογράφει την σχετικήν αλληλο¬ 
γραφίαν. Ασκεί την επί των Ε.Φ.Τ. εποπτείαν, λύει, διοικη¬ 
τικούς, πάσαν ανωμαλίαν ή διαφοράν μεταξύ των μελών 
των Ε.Φ.Τ. δυνάμενος να διαταράξουντην αρμονικήν με¬ 
ταξύ αυτών συνεργασίαν. 

Αρθρον22 

Τον Πρόεδρον απάντα ή κωλυόμενον αναπληροί ο υπ’ 
αυτού οριζόμενος αναπληρωτής αυτού ή ο υπ’ αυτού 
εξουσιοδοτούμενος Ανηπρόεδρος του Ιδρύματος ασκών 
πάντα τα κατά το προηγούμενον άρθρον δικαιώματα αυ¬ 
τού. 

Άρθρον 23 

Η λογιστική του Ταμείου υπηρεσία διεξάγεται υπό του 
Ταμίου ή υπαλλήλου οριζομένου υπά του Σεβ. Μητροπο¬ 
λίτου. Ο Ταμίας ή ο Λογιστής εκδίδει μεν τα Εντάλματα 
Πληρωμής,και τα Γραμμάτια Εισπράξεως, τα οποία προ¬ 
συπογράφονται υπό του Προέδρου τηρεί δε τα οικεία λο¬ 
γιστικά Βιβλία. 

Ο Γηαμματεύς του Δ.Σ. τηρεί τα Πρακπκά των Συνε¬ 
δριάσεων αυτού, διεξάγει άπασαν την σχετικήν αλληλο¬ 
γραφίαν, καταρτίζει κατ’ έτος λεπτομερή στατιστικήν του 
υπό των Ε.Φ.Τ. και του Γ.Φ.Τ. επιτελουμένου έργου, και 
κρατεί την σφραγίδα του Γ.Φ.Τ. 

Το Γ.Φ.Τ. διαθέτη ιδίαν σφραγίδα φέρουσαν εις το μέ¬ 
σον την εικόνα του Κυρίου ημών Ιησού Χριστού και κύ- 


κλωθεντας λέξεις «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝI. 
ΜΗΤΡΟΠΟΛΕΩΣ ΝΕΑΠΟΛΕΩΣ ΚΑΙ ΣΤΑΥΡΟΥΠΟΛΕΩΣ». 

Άπαντα τα βιβλία και στοιχεία του Γ.Φ.Τ. είναι ηριθμη- 
μένα και θεωρούνται καθ’ έκαστον οικονομικόν έτος υπό 
του Προέδρου του Γ.Φ.Τ. 

ΚΕΦΑΛΑΙΟΝ Δ' 

Άρθρον 24 

Πόροι του Γ.Φ.Τ. και διάθεσις αυτών 

Πόροι του Γ.Φ.Τ. είναι: 

1. Αι κατ’ έτος υπό των Ενοριακών Ναών της I. Μητρο- 
πόλεως εισφοραί. 

2. Προαιρετικοί εισφοραί, δωρεαί ή κληροδοτήματα 
διαφόρων φιλάνθρωπων. 

3. Το εκ της «ΗΜΕΡΑΣ ΑΓΑΠΗΣ» ποσοστόν 45% επί των 
εισπράξεων του Ε.Φ.Τ. 

4. Δωρεαί ή επιχορηγήσεις του Δημοσίου, Νομικών 
Προσώπων Δημοσίου ή Ιδιωτικού Δικαίου, Δήμων και Κοι¬ 
νοτήτων ή ετέρου Συλλόγου ή Οργανισμού. 

Άρθρον 25 

Οι πόροι του Γ.Φ.Τ. διατίθενται υπέρ γενικότερων φι¬ 
λανθρωπικών σκοπών ως και δια την εκπλήρωσιντων σκο¬ 
πών αυτού ως λεπτομερώς αναγράφονται εις το άρθρον 
2 του παρόντος Κανονισμού. 

Άρθρον 26 

Ο Πρόεδρος δύναται, άνευ αποφάσεωςτου Δ.Σ., ναπα- 
ρέχη χρηματικήν ενίσχυσιν εις φιλανθρωπικά Ιδρύματα, 
Σωματεία και ιδιώτας μέχρι του ποσού πεντήκοντα χιλιά¬ 
δων (50.000) δρχ. ο δε Ταμίας εις Ιδιώτας μέχρι του ποσού 
των δέκα χιλιάδων (10.000) δρχ. 

ΚΕΦΑΛΑΙΩΝ Ε' 

«ΗΜΕΡΑ ΑΓΑΠΗΣ» 

Άρθρον 27 

1.0 ακριβής χρόνος διεξαγωγής του Εράνου «ΗΜΕΡΑ 
ΑΓΑΠΗΣ» κατά τον μήνα Δεκέμβριον εκάστου έτους, ορί¬ 
ζεται δι’ αποφάσεως του Δ.Σ. του Γ.Φ.Τ. 

2. Κατά τας ημέρας διεξαγωγής του Εράνου τούτου αξί- 
αιτων οποίων ορίζονται, ομοίως, δι’ αποφάσεως του Δ.Σ. 
του Γ.Φ.Τ. διεξάγεται Γενικός Έρανος εις άπασαν την πε- 
ριφέρε ιαντης I. Μητροπόλεως Νεαπόλεως και Σταυρου- 
πόλεως δι’ ηριθμημένων και νομίμως θεωρημένων κου- 
πονίων. 

3. Το χρηματικόν προϊόν του Εράνου «ΗΜΕΡΑ ΑΓΑΠΗΣ» 
εκάστης Ενορίας κατανέμεται μεταξύ του Γ.Φ.Τ. εις πο¬ 
σοστόν 45% και του Ε.Φ.Τ. εις ποσοστόν 55%, εφ’ όσον 
βεβαίαις εν τη Ενορία υφίοταται τοιούτον Ε.Φ.Τ. Εις περί- 
πτωσιν καθ’ ήν η Ενορία στερείται Ε.Φ.Τ., τότε άπαντα τα 
έσοδα αυτής, έκτου ως άνω Εράνου, περιέρχονται εις το 
Γ.Φ.Τ. 

Άρθρον 28 

Κατά μήνα Δεκέμβριον εκάστου έτους συγκαλείται Γε¬ 
νική Συνέλευσιςτου Δ.Σ. του Γ.Φ.Τ. και των Δ.Ε. των Ε.Φ.Τ. 
κατά την οποίαν ο Πρόεδρος αναφέρεται απολογιστικώς 
εις το εν γένει επιτελεσθέν έργον, του Γ.Φ.Τ. και των 
Ε.Φ.Τ. του παρελθόντος έτους, δίδονται αι δέουσαι οδη- 
γίαι δια την καλυτέραν οργάνωσιν και επιτυχίαν του Ερά¬ 
νου «ΗΜΕΡΑ ΑΓΑΠΗΣ» και αι κατευθυντήριοι οδηγίαι δια 
το επόμενον έτος. 

ΚΕΦΑΛΑΙΟΝ ΣΤ 
Τελικοί Διατάξεις 

Άρθρον 29 

Περί παντός θέματος μη διαλαμβανομένου εν τω παρό- 
νπ, επιλαμβάνεταιτο Δ.Σ. του Γ.Φ.Τ. προς επίλυσιν αυτού. 

Άρθρον30 

1.0 παρών Κανονισμός τροποποιείται ή καταργείται υπό 
της Διαρκούς Ιεράς Συνόδου, κατόπιν ητιολογημένης απο- 
φάσεως του Δ.Σ. του Γενικού Φιλόπτωχου Ταμείου της Ιε¬ 
ράς Μητροπόλεως Νεαπόλεως και Σταυρουπόλεως, λαμ- 
βανομένης υπό την Προεδρίαν του Σεβ. Μητροπολίτου. 

2. Εις περίπτωσιν καταργήσεως ή διαλύσεως του Γ.Φ.Τ 
τούτου, η περιουσία αυτού περιέρχεται, κατόπιν αποφά- 
σεωςτου Σεβ. Μητροπολίτου, εις ένατων φιλανθρωπικών 
Ιδρυμάτων της Ιεράς Μητροπόλεως Νεαπόλεως και 
Σταυρουπόλεως. 

Άρθρον 31 

1. Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνήσε- 
ως και το επίσημον Δελτίον «ΕΚΚΛΗΣΙΑ» της Εκκλησίας 
της Ελλάδος. 

2. Από της ισχύος του Κανονισμού τούτου καταργείται 
η υπό του Σεβ. Μητροπολίτου Νεαπόλεως και Σταυρου¬ 
πόλεως Απόφασις Συστάσεως και ο Κανονισμός Λειτουρ¬ 
γίας του άχρι τούδε υφισταμένου και λειτουργούντος Γε¬ 
νικού Φιλόπτωχου Ταμείου της Ιεράς Μητροπόλεως Νεα¬ 
πόλεως και Σταυρουπόλεως, δημοσιευθένταειςτοΦ.Ε.Κ. 
256/1975 (τ. θ'). 

Άρθρον32 
Κάλυψις Δαπάνης 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιεράς Μητροπόλεως Νεαπόλεως και 
Σταυρουπόλεως, το ύψος της οποίας δεν δύναται να 
προσδιορισθή. 

Αθήνα, 5 Νοεμβρίου 1999 

Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 

-φ- 

Αριθ.215 (7) 

Αποδοχή παραιτήσεων των Βοηθών Γενικών Διευθυντών 
της ΔΕΗ. Ορισμός Βοηθών Γενικών Διευθυντώντης ΔΕΗ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΣΙΑΣ ΕΠΙΧΕΙΡΗΣΗΣ ΗΛΕΚΤΡΙΣΜΟΥ 
(Συνεδρίαση 24/16.11.1999) 

Έχοντας υπόψη: 

α. τις από 15.11.99 υποβληθείσες προφορικές παραιτή¬ 
σεις των Βοηθών Γενικών Διευθυντών της ΔΕΗ, 


β. το άρθρο 7 παράγρ. 5 του Π.Δ. 57/85, 

γ. τις αποφάσεις Δ. Συμβουλίου αριθ. 292/12.11.96,16/- 
11.3.97 και 26/24.2.98, 

δ. την προφορική εισήγηση του Γενικού Διευθυντή. 

ε. τη συζήτηση που έγινε κατά τη διάρκεια της παρού¬ 
σας συνεδρίασης, αποφασίζει: 

1) Αποδέχεται τις από 15.11.99 υποβληθείσες προφορι¬ 
κές παραιτήσεις των Βοηθών Γενικών Διευθυντών της 
ΔΕΗ. 

2) Ορίζει ως Βοηθούς Γενικούς Διευθυντές της ΔΕΗ, με 
διετή θητεία, τους κάτωθι: 

2.1 Στ. Βλάχο Βοηθό Γενικό Διευθυντή Εκμετάλλευσης 
Παραγωγής. 

2.2 Κ. Γιωτόπουλο Βοηθό Γενικό Διευθυντή Οικονομι¬ 
κού 

2.3 Αθ. Κραβαρίτη Βοηθό Γενικό Διευθυντή Ανάπτυξης 

2.4 Γ. Μανωλόπουλο Βοηθό Γενικό Διευθυντή Διοικητι¬ 
κού 

2.5 Κ. Πανέτα Βοηθό Γενικό Διευθυντή Διανομής. 

2.6 Γ. Σκενδερίδη Βοηθό Γενικό Διευθυντή Ανάπτυξης 
και Εκμετάλλευσης Ορυχείων. 

3) Η ισχύς της παρούσας απόφασης αρχίζει από τις 
17.11.1999. 

4) Για το Βοηθό Γενικό Διευθυντή Κ. Πανέτα ισχύει και η 
απόφαση Δ.Σ. αριθ. 118/6.7.99. 

5) Εγκρίνει, σύμφωνα με το άρθρο 15 παράγραφος 1 
του Κανονισμού του, το κείμενο της παρούσας απόφα¬ 
σης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Δ.Σ. 

Γ. ΜΠΙΡΔΙΜΗΡΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 1989/99 τ.Β', στο οποίο δημοσιεύθηκε η 
Γ2β/4309 απόφαση γμ^ται η παρακάτω διόρθωση: 

Στο τέλος της παραγράφου 6 του προοιμίου από το 
εσφαλμένο «Θεόδωρο Κατσώνη», στο ορθό «Θεόδωρό 
Κοτσώνη». 

Επίσης στο ΦΕΚ 1970/99 τ.Β', στο οποίο δημοσιεύθηκε 
η Γ2β/3812 απόφαση γίνεται η παρακάτω διόρθωση: 

Στο τέλος της παραγράφου 8 του προοιμίου να προ¬ 
στεθεί η φράση «Ν. ΑιτωλΜας». 

(Από το Υπουργείο Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΜΚρ: νννννν.βΐ.ςι· 

8-ΓΠ3ίΙ: ννβ&ΓΤ13$ίθΓ @ θί·9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ ' Μέ ΧΡ ι 8 σελίδε< ? 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σε ^[ 5 ες και ά νω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 « 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 >■ 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 »» 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλο τύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' ~ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























